# ภูริพล บุญสอน
ภูริพล บุญสอน (13 มกราคม พ.ศ. 2549) เป็นนักวิ่งระยะสั้นชาวไทยในระยะ 100 และ 200 เมตร 

ปัจจุบันภูริพลถือครองสถิติประเทศไทยในระยะ 100 เมตร (10.06) และ 200 เมตร (20.19), สถิติซีเกมส์ 200 เมตร (20.37), อันดับ 1 สถิติโลกรุ่นอายุไม่เกิน 18 ปี ระยะ 100 เมตร (10.06) และอันดับ 1 นักวิ่งอายุ 16 ปี ที่เร็วที่สุดในโลก ในระยะ 100 เมตร (10.09) รวมถึงอยู่อันดับ 3 ของนักวิ่งระยะ 200 เมตร รุ่นอายุไม่เกิน 18 ปี (20.37) เป็นรองเออร์ริยอน ไนต์ตัน (19.49) และยูเซน โบลต์ (19.93)

ประวัติ
ภูริพลเกิดที่จังหวัดสุรินทร์ แต่ไปเติบโตที่จังหวัดสมุทรปราการ ศึกษาที่โรงเรียนเซนต์ราฟาแอลตั้งแต่สมัยชั้นประถมต้น เริ่มแข่งขันวิ่งครั้งแรกเมื่ออายุ 10 ปี จนกระทั่งชั้นประถมศึกษาปีที่ 5 ย้ายไปโรงเรียนอัสสัมชัญสมุทรปราการ และเรียนจนจบชั้นมัธยมศึกษาปีที่ 6บิว ภูริพล’ จบการศึกษาชั้น ม.6 ร.ร.อัสสัมชัญ สมุทรปราการแล้ว

ภูริพลมีแผนศึกษาต่อที่สหรัฐ

การแข่งขันภายในประเทศ
ในการแข่งขันกีฬาแห่งชาติ ครั้งที่ 47 ที่จังหวัดศรีสะเกษ ภูริพลในวัย 16 ปี ได้ทำลายสถิติใหม่ของประเทศไทยในการวิ่ง 100 และ 200 เมตร  ด้วยเวลา 10.19 วินาที และ 20.58 วินาที ตามลำดับ

การแข่งขันกรีฑาระดับประเทศ
ภูริพลเป็นเจ้าของสถิติซีเกมส์ วิ่ง 200 เมตรชาย ด้วยเวลา 20.37 วินาที ซึ่งแข่งขันในรายการซีเกมส์ 2021

ในการแข่งขันกรีฑาเยาวชนอายุไม่เกิน 20 ปี ชิงแชมป์โลก 2022 ที่ประเทศโคลอมเบีย ในรอบรองชนะเลิศของการแข่งขันวิ่ง 100 เมตร ภูริพลสร้างสถิติประเทศไทยใหม่ด้วยเวลา 10.09 วินาที (+0.7 เมตร/วินาที) รวมถึงเป็นสถิติที่ดีที่สุดของโลกในรุ่นนักวิ่งอายุไม่เกิน 18 ปี (สถิตินี้ถูกทำลายโดยคริสเตียน มิลเลอร์ ด้วยเวลา 10.06 วินาที เมื่อวันที่ 8 กรกฎาคม พ.ศ. 2566) ส่วนในรอบชิงชนะเลิศ ทำเวลาได้เป็นอันดับ 4 ด้วยเวลา 10.12 วินาที

พ.ศ. 2566 ในการวิ่ง 200 เมตรชาย รอบชิงชนะเลิศ ซีเกมส์ 2023 ภูริพลมีอาการกล้ามเนื้อกระตุกระหว่างการวิ่ง ทำให้ไม่ได้ลงแข่งขันในรายการ วิ่ง 100 เมตรชาย และผลัด 4x100 เมตรชาย ต่อมาเดือนกรกฎาคมปีเดียวกัน ภูริพลลงแข่งขันกรีฑาชิงแชมป์เอเชีย 2023 ที่จัดขึ้นที่กรุงเทพ ได้เหรียญทองวิ่งผลัด 4x100 เมตรชายไทย ด้วยเวลา 38.55 วินาที ทำลายสถิติเดิมของการแข่งขันนี้ พร้อมทำลายสถิติประเทศไทยด้วย

ในการแข่งขันกีฬากรีฑาในเอเชียนเกมส์ 2022 ที่หางโจว ประเทศจีน การแข่งขันกรีฑาชาย 100 เมตร ทำเวลาในรอบรองชนะเลิศได้ 10.06 วินาที ทำลายสถิติของตัวเอง และเป็นสถิติใหม่ประเทศไทย และในรอบชิงชนะเลิศ วิ่งเข้าเส้นชัยเป็นอันดับที่ 2 ทำลายสถิติตัวเอง และสถิติประเทศไทยได้อีกครั้ง ด้วยเวลา 10.02 วินาที คว้าเหรียญเงิน ภูริพลได้กลับมาเป็นเจ้าของสถิตินักวิ่งที่เร็วที่สุดในโลกรุ่นอายุไม่เกิน 18 ปี ระยะ 100 เมตร ในขณะที่ภูริพลอายุ 17 ปี 260 วัน สถิติร่วมกับคริสเตียน มิลเลอร์ ที่เวลา 10.06 วินาที (สถิติ 10.02 วินาที ไม่รับการบันทึกเป็นสถิติเนื่องจากแรงลม +2.4)

ในการแข่งขันโอลิมปิกฤดูร้อน 2024 ที่ประเทศฝรั่งเศส ประเภทการแข่งขันกรีฑา วิ่ง 100 เมตรชาย ภูริพลเข้าเส้นชัยเป็นอันดับ 3 ของฮีตที่ 4 สถิติ 10.13 วินาที  เข้ารอบรองชนะเลิศ รอบรองชนะเลิศวิ่งอยู่ในฮีตที่ 3 วิ่งเข้าเส้นชัยเป็นอันดับที่ 9 สถิติ 10.14 วินาที ไม่ผ่านเข้ารอบชิงชนะเลิศ

ในการแข่งขันกรีฑาเยาวชนโลกรุ่นอายุไม่เกิน 20 ปี (World Athletics U20 Championships) ที่ลิมา ประเทศเปรู ภูริพลได้รับเหรียญเงินทำเวลาได้ 10.22 วินาที (-0.9) ในรอบชิงชนะเลิศวิ่งผลัด 4×100 เมตร ภูริพลวิ่งเป็นไม้สุดท้าย  โดยสามารถวิ่งจากรองสุดท้ายจนเข้าเส้นชัยที่อันดับ 3 ทำให้ได้รับเหรียญทองแดง ด้วยเวลา 39.39 วินาทีและยังสร้างสถิติใหม่ของไทยวิ่งผลัด 4×100 เมตร ในรุ่นอายุไม่เกิน 20 ปี

ความสำเร็จ
ข้อมูลจากเว็บไซต์กรีฑาโลก

สถิติที่ดีที่สุด
 ระยะ  เวลา (วินาที)  แรงลม  สถานที่  วันที่  หมายเหตุ100 เมตร10.06 +1.4 m/sหางโจว, ประเทศจีน30 กันยายน 2023, , 10.02   +2.4 m/sหางโจว, ประเทศจีน30 กันยายน 2023แรงลมช่วย200 เมตร20.19 +1.7 m/sอัลมาเตอ, ประเทศคาซัคสถาน26 มิถุนายน 2022, , 

การแข่งขันระดับประเทศ
2022ซีเกมส์ฮานอย, ประเทศเวียดนาม1100 เมตร10.441200 เมตร20.37GR1ผลัด 4 × 100 เมตร38.58กรีฑาเยาวชนโลกรุ่นอายุไม่เกิน 20 ปีกาลิ, ประเทศโคลอมเบีย4th100 เมตร10.128 (sf)200 เมตร20.6117 (h)ผลัด 4 × 100 เมตร42.09กรีฑาเยาวชนเอเชียรุ่นอายุไม่เกิน 18 ปีคูเวตซิตี, ประเทศคูเวต1100 เมตร10.331200 เมตร21.532ndผลัดเมดเลย์1:55.822023ซีเกมส์พนมเปญ, ประเทศกัมพูชา -200 เมตรDNF -100 เมตรDNSกรีฑาชิงแชมป์เอเชียกรุงเทพ, ประเทศไทย1ผลัด 4 × 10038.55, เอเชียนเกมส์หางโจว, ประเทศจีน2100 เมตร10.02  - (sf)200 เมตรDNF4ผลัด 4 × 100 เมตร38.812024โอลิมปิกปารีส, ประเทศฝรั่งเศส9 (sf)100 เมตร10.14กรีฑาเยาวชนโลกรุ่นอายุไม่เกิน 20 ปีลิมา, ประเทศเปรู2100 เมตร10.223ผลัด 4 × 100 เมตร39.392025กรีฑาชิงแชมป์เอเชียGumi, ประเทศเกาหลีใต้ 2100 เมตร10.20 (.196)2ผลัด 4 × 100 เมตร38.78

เซอร์กิต
 World Athletics Continental Tour
 2022 (200 m): XXXII Qosanov Memorial
 2024 (100 m): XXXIII Qosanov Memorial